Зыбелин Семён Герасимович

Семён Герасимович Зыбелин ( — , ) — Рәсәй медигы, Мәскәү университетында медицина буйынса  беренсе рус профессорҙарының  береһе.

 Биографияһы 
Зыбелин Семён Герасимович башланғыс белемде  Славян-грек-латин академияһында ала. Мәскәү дәүләт университетына 1755 йылда асылған ваҡытында уҡ инә, философия, филология  һәм юридик фәндәрҙе өйрәнә. Университетта уҡып, шул уҡ ваҡытта университет гимназияһында латин теленән уҡыта. Университетта профессор Поповскийҙа  латин һәм рус теле  буйынса, профессор Барсовта геометрия һәм арифметика буйынса, логика, философия һәм метафизика буйынса профессор  Фромманда һәм тәбиғи, дөйөм халыҡ, рим хоҡуғы, дөйөм тарих буйынса  профессор  Дильтейҙа лекциялар тыңлай.

1758 йылда сит илгә  медицинаны өйрәнеү өсөн ебәрелә. Башта  Кёнигсбергта;  1763 йылдан  Лейденда уҡый, унда 1764 йылда «De saponibus medicis nativis ex triplici regno naturae petitis»  темаһына диссертация яҡлай  һәм медицина докторы дәрәжәһен ала.

1765 йылда Рәсәйгә ҡайтыу менән Мәскәү университетының теоретик медицина кафедраһында экстраординар  профессор вазифаһын ала. 1768 йылда ординар  профессор вазифаһына тәғәйенләнә. Унда төрлө медицина  предметтарынан лекциялар уҡый һәм иң яҡшы лектор булараҡ билдәле була. Уҡытыуҙы рус телендә алып барып, (ҡабул ителгән латин телендә түгел), Зыбелин табип фәне өсөн дөрөҫ һәм теүәл телде булдырыуға булышлыҡ итә. Ул лекцияларҙа  тәжрибәләр күрһәтеүҙе  индерә. 1771 йылда Мәскәүҙә чума эпидемияһы менән көрәш ойоштороусыларҙың береһе була. 1784 йылдың 21 мартында Рәсәй академияһы ағзаһы итеп һайлана.

15 йыл дауамында университет дауаханаһында түләүһеҙ  табип булып тора;  университетҡа үҙенең  китапханаһын ҡалдырырға васыят итә, ул  Физика-медицина йәмғиәтенә тапшырылаК сожалению, библиотека эта погибла в пожаре 1812 года..

Ул ҡәбер ташында эпитафия соҡоп яҙылған:


Семег Зыбелиндың ҡустыһы  Алексей  Герасимович Зыбелин Ҡазан архиепискобы булған.

1954 йылда Мәскәүҙә уның һайланма әҫәрҙәре нәшер ителгән.

 Иҫкәрмәләр 

 Әҙәбиәт 











 Һылтанмалар 



Категория:Рәсәй медиктары
Категория:Википедия:Статьи с переопределением значения из Викиданных
Категория:Мәскәүҙә вафат булғандар
Категория:1802 йылда вафат булғандар
Категория:8 майҙа вафат булғандар
Категория:1735 йылда тыуғандар
Категория:5 сентябрҙә тыуғандар